פליפה רייס

פליפה רייס קבאנאס (ספרדית:  Felipe Reyes Cabanas; נולד ב-16 במרץ 1980 בקורדובה באנדלוסיה שבספרד) הוא כדורסלן עבר ספרדי ששיחק בעמדות הסנטר והפאוור פורוורד בריאל מדריד ובנבחרת ספרד. אחיו, אלפונסו, כדורסלן עבר גם הוא.

קריירה
רייס החל את הקריירה שלו במועדון הכדורסל אסטודיאנטס בו שיחק בכל מסגרות הגילאים. בהגיעו לגיל 18 רייס הוקפץ לקבוצת הבוגרים. רייס כבר בגילו הצעיר נחשב לכדורסלן המבטיח הבא כשהרשים בכל נבחרות העתודה והקדטים של ספרד וכן בעתיד בנבחרת ספרד הבוגרת.

לאחר 6 עונות באסטודיאנטס עבר למועדון הפאר ריאל מדריד בו הוא שיחק עד לפרישה. פליפה נחשב לאחד השחקנים היציבים והטובים של המועדון. בשנת 2001 זומן לראשונה לנבחרת ספרד הבוגרת שנטלה חלק באליפות אירופה בטורקיה. מאז רייס הופיע עם נבחרתו בכל קמפייני אליפויות אירופה, אליפויות העולם והאולימפיאדות.

ביוני 2021 הודיע רייס על פרישה ממשחק פעיל.

קישורים חיצוניים

כדורסלנים ספרדים
כדורסלני נבחרת ספרד
כדורסלני אסטודיאנטס מדריד
כדורסלני ריאל מדריד
כדורסלנים באולימפיאדת אתונה (2004)
כדורסלנים באולימפיאדת בייג'ינג (2008)
כדורסלנים באולימפיאדת לונדון (2012)
כדורסלנים באולימפיאדת ריו דה ז'ניירו (2016)
ספרדים שנולדו ב-1980